Komisijos reglamentas (EEB) Nr. 424/89
1989 m. vasario 20 d.
dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 20/89 [2], ypač į jo 9 straipsnį,
kadangi, siekiant užtikrinti vienodą Tarybos reglamento (EEB) Nr. 2658/87 priede pateiktos Kombinuotosios nomenklatūros taikymą megztų sportinių kostiumų, kurie yra pagal KN 6112 ir 6211 kodus klasifikuojami drabužiai, tarifiniam klasifikavimui ir nurodyti tam tikras jų charakteristikas, lyginant su kitais drabužiais, klasifikuojamais minėtoje nomenklatūroje;
kadangi pagal KN 6103, 6104, 6203 ir 6204 kodus, be kita ko, klasifikuojami ir ansambliai, apibrėžti 61 ir 62 skirsnių 3 pastabos b punkte;
kadangi sportiniai kostiumai dėvimi tik arba dažniausiai užsiimant sportine veikla, tačiau ansambliams klasifikuoti toks kriterijus nėra esminis;
kadangi sportiniai kostiumai nėra apibrėžiami sąvoka "ansamblis", būtina Kombinuotojoje nomenklatūroje nustatyti teisingus šių dviejų rūšių drabužių skiriamuosius požymius;
kadangi sportiniai kostiumai sudaryti iš dviejų drabužių, kurių vienas skirtas viršutinei kūno daliai uždengti, o kitas yra kelnės; ansambliai irgi gali būti sudaryti iš tokių pačių drabužių;
kadangi sportinių kostiumų ir ansamblių drabužis, skirtas viršutinei kūno daliai uždengti, dažnai gali būti per visą ilgį arba iš dalies užsegamas priekyje;
kadangi dėl pirma minėtų bendrųjų sportinių kostiumų ir ansamblių charakteristikų praktiškai sunku atskirti šiuos dviejų rūšių drabužius; kita vertus, sportiniai kostiumai skirti labai specifinei funkcijai lyginant su ansambliais;
kadangi, kai tos sportinių kostiumų sudedamosios dalys, kurios skirtos viršutinei kūno daliai uždengti, yra su užsegimu priekyje, kuris dažniausiai užtraukiamas užtrauktuku; tačiau minėtieji drabužiai gali turėti kitokius užsegimus; šie užsegimais negali būti tokios rūšies, dėl kurios sportiniai kostiumai prarastų savo esmines charakteristikas; todėl, kada drabužiai, skirti viršutinei kūno daliai uždengti, užsegami priekyje per visą ilgį, jų užsegimais gali būti tik užtrauktukas, spaudės arba juostelės su kibukais; tačiau, kada drabužis užsegamas tik iš dalies, tam tikrais atvejais jis gali būti užsegamas bet kokios rūšies sagomis;
kadangi šiame reglamente numatytos priemonės atitinka Nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Sportiniai kostiumai klasifikuojami pagal KN 6112 arba 6211 kodus, jeigu drabužis, skirtas viršutinei kūno daliai uždengti, užsegamas priekyje per visą ilgį užtrauktuku, spaudėmis arba juostelėmis su kibukais.
Tačiau, jeigu drabužis priekyje užsegamas tik iš dalies, jis taip pat gali būti užsegamas bet kokios rūšies sagomis, jeigu, matuojant nuo kaklo iškirptės, drabužio užsegimas neviršija trečdalio drabužio ilgio.
2 straipsnis
Šis reglamentas įsigalioja 1989 m. kovo 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. vasario 20 d.